《丙子除夕九江公署作》
明代·王世懋

客散空堂鼓角余，还从小吏问爰书。
浮踪岂为江山住，傲骨都爰岁月除。
暝色寒侵双鬓薄，雨声残入一灯疏。
年来倍有东流感，不是天涯恨索居。

作者简介：（1536—1588）明苏州府太仓人，字敬美，号麟洲。王世贞弟。嘉靖三十八年进士，以父丧归乡，久之除南仪制主事，出为江西参议，陕西、福建提学副使，擢南京太常少卿。好学善诗文，名亚其兄，人称小美。有《王奉常集》、《艺圃撷馀》、《窥天外乘》、《闽部疏》、《三郡图说》等。